Saam.
124.
David ih kasang laa. Aicae bangah Angraeng om ai nahaeloe, Israelnawk mah hae tiah thui o nasoe; 
aicae bangah Angraeng om ai nahaeloe, kaminawk loe aicae ih misa ah om o tih, 
nihcae mah aicae han palung ang phui o thuih naah, aicae to kahing ah na paaeh o tih boeh; 
kalen tui mah aicae khuk khoep ueloe, aicae pakhra nuiah tui to long tih boeh; 
kamoek tuinawk loe aicae pakhra nuiah long o tih boeh. 
Nihcae mah aicae haa hoi kaek hanah paek ai, Angraeng loe tahamhoihaih om nasoe. 
Aicae ih pakhra loe dongh patung kami ih dongh thung hoi kaloih tavaa baktiah loih o; dongh qui to apet dok moe, aicae loe a loih o. 
Aicae abomhaih loe van hoi long sahkung, Angraeng ih ahmin ah ni oh. 
